Diari Oficial de la Generalitat Valenciana


Sumari del DOGV 4064, del 14-08-2001 (2001/8020)

Informació pública del programa per al desenvolupament de l'actuació integrada del sector de sòl urbanitzable no programat NP-26 del Pla General d'Ordenació Urbana de Teulada.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   4064

Data del DOGV
:   14-08-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/8020


Organisme emissor
:   Notaria de Victor Ortega Alvarez

Tipus de document
:   Anunci

Informació pública del programa per al desenvolupament de l'actuació integrada del sector de sòl urbanitzable no programat NP-26 del Pla General d'Ordenació Urbana de Teulada. [2001/F8020]
  
Víctor Ortega Álvarez, notari del Col·legi de València, amb residència a Teulada, districte de Dénia, done fe:
  
Que ha sigut requerit pel senyor Antonio Ivars Llobell, major d'edat, casat, veí de Teulada, en nom i com a president de l'entitat Promociones El Planet, SA, domiciliada a Teulada, carrer de Santa Caterina, 16, amb codi d'identificació fiscal número A-03419058, com a promotor del programa per al desenvolupament de l'actuació integrada del sector del sòl urbanitzable no programat NP-26 del Pla General d'Ordenació Urbana de Teulada, als efectes de protocol·litzar:
  
- Document número 1: programa per al desenvolupament de l'actuació integrada del sector de sòl urbanitzable no programat NP-26 del Pla General d'Ordenació Urbana de Teulada, amb un total de 19 folis, a una sola cara.
  
- Document número 2: document d'homologació del sector del sòl urbanitzable no programat NP-26 del Pla General d'Ordenació Urbana de Teulada, amb un total de 40 fulls en una sola cara.
  
- Document número 3: pla parcial del sector del sòl urbanitzable no programat NP-26 del Pla General d'Ordenació Urbana de Teulada. Consta de 60 fulls a una sola cara, de 9 plànols d'informació i de 9 plànols d'ordenació.
  
- Document número 4: projecte d'urbanització, que consta de memòria descriptiva, mesuraments, plec de condicions amb un total de 43 fulls a una sola cara, i 14 plànols.
  
- Document número 5: projecte de rotonda en CV 374 en l'encreuament amb la carretera de Benimeit i carretera i pont fins al camí de la Font Santa, que consta de: document 1, memòria i annexos a la memòria; document 2, plànols; document 3, plec de condicions; document 4, pressupost, comprén un total de 203 fulls de format plec.
  
- Document número 6: escriptura de constitució de l'Agrupació d'Interés Urbanístic NP-26 atorgada davant del notari de Teulada, Víctor Ortega Álvarez, el dia 20 d'abril de 2001, protocol 1643.
  
- Document número 7: relació de propietaris i afectats segons el cadastre, per a la notificació de la tramitació del present expedient.
  
Tot això, de conformitat amb el procediment establit en l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
I per mitjà d'aquest edicte es fa constar:
  
1. L'objectiu principal del programa protocol·litzat és la urbanització de la unitat d'execució esmentada, i la seua funció és la planificació de la realització de les actuacions integrades.
  
2. El domicili de la notaria on es troben depositats tots els documents assenyalats és a Teulada, avinguda del Mediterrani, número 132, 2n.
  
3. Hi ha una còpia de l'alternativa tècnica depositada a l'Ajuntament de Teulada.
  
4. L'advertència que dins del termini de 20 dies, comptats des de la publicació de l'últim anunci, qualsevol persona podrà comparéixer a la dita notaria per a obtenir còpia de l'acta o l'exhibició d'aquesta.
  
5. La possibilitat de consultar a l'Ajuntament de Teulada les actuacions derivades de la documentació depositada i la de presentar davant d'aquest, per a la incorporació a aquelles, tant al·legacions com alternatives tècniques que pretenguen competir amb la que s'exposa, com també, en el seu moment, proposició juridicoeconòmica per a l'execució d'aquestes.